ลือให้แซดวันที่ 12 ก.พ.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 12 ก.พ. 2553
12 ก.พ. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 12 ก.พ. 2553
 ตลาดหุ้นรีบาวด์ได้อีกวันตามตลาดหุ้นเอเชีย ภายใต้ความวิตกกังวลหนี้สาธารณะของประเทศในยุโรปยังอยู่ 
 ดัชนีปิด 695.41 จุด บวก 7 จุด มูลค่าซื้อขายบาง 13,827.28 ล้านบาท
ต่างชาติกลับมาขายสุทธิ 260 ล้านบาท สถาบันเป็นรายเดียวที่ซื้อสุทธิ 852 ล้านบาท
วันนี้หากตลาดหุ้นเอเชียปรับตัวขึ้นได้ มีลุ้นดัชนีหุ้นไทยรีบาวด์อีกวัน จะผ่าน 700 จุด ได้หรือไม่ ท่ามกลางสถานการณ์การเมืองไทยที่มาคุขึ้นเรื่อยๆ เหตุการณ์ข้างหน้า 26 ก.พ. ยังรออยู่ 
 หุ้นอินโดรามา เวนเจอร์ส (IVL) พ้นน้ำได้จังหวะตลาดดีนักลงทุนกล้าซื้อ ดันหุ้นวิ่งเหนือจองชิล ชิล เป็นวันแรก ไปทำปิดที่ 11.50 บาท พุ่ง 1.40 บาท มูลค่าซื้อขายทะลักกว่า 1,000 ล้านบาท
 “ประเสริฐ บุญสัมพันธ์” บิ๊กปตท. (PTT) เตรียมยื่นศาลปกครองสูงสุดเดินหน้าลงทุน โรงงานที่ไม่สร้างผลกระทบกับสิ่งแวดล้อม ส่วนโครงการที่ถูกระงับ ก็เตรียมขออุทธรณ์คำสั่ง
ไม่ต้องสงสัยหากราคาเม็ดพลาสติกขยับขึ้น มีเหตุจากโครงการของปตท. เคมิคอล (PTTCH) ติดอยู่ในมาบตาพุด 7 โครงการ โดยเฉพาะโรงแยกก๊าซที่ 6 ของปตท. ผลิตไม่ได้ ทำให้โรงงานโอเลฟินส์โรงใหม่ของ PTTCH กำลังผลิต 1 ล้านตัน ผลิตได้แค่ 2 แสนตันเท่านั้น เลยกระทบกำลังผลิตเม็ดพลาสติก